Opinjoni tal-Kummissjoni skond l-Artikolu 251(2), it-tielet subparagrafu, il-punt c), tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal regolament tal-Parlament ewropew u tal-Kunsill biex jitwaqqaf Istitut Ewropew favur l-ugwaljanza bejn l-irġiel u n-nisa jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2006/0860 finali - COD 2005/0017 */





[pic] | KUMMISSJONI TAL-KOMUNITAJIET EWROPEJ | Brussel 15.12.2006 KUMM(2006) 860 finali 2005/0017 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt c), tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL biex jitwaqqaf Istitut Ewropew favur l-ugwaljanza bejn l-irġiel u n-nisa JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2005/0017 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt c), tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL biex jitwaqqaf Istitut Ewropew favur l-ugwaljanza bejn l-irġiel u n-nisa (Test b’relevanza għall–EEA) 1. DAħLA L-Artikolu 251(2), it-tielet subparagrafu, il-punt c) tat-Trattat tal-KE jipprevedi li l-Kummissjoni tagħti opinjoni dwar l-emendi proposti mill-Parlament Ewropew fit-tieni qari. Il-pożizzjoni tal-Kummissjoni dwar l-emendi adottati mill-Parlament qed jingħataw hawn taħt. 2. SFOND STORIKU TAL-FAJL Id-data ta’ trażmissjoni tal-proposta lill-PE u lill-Kunsill: KUMM(2005) 81 finali - 2005/0017 (COD): 8.3.2005 Id-data ta’ l-adozzjoni ta’ l-opinjoni tal-Kumitat Ekonomiku u Soċjali Ewropew : 27.9.2005 Id-data ta’ l-adozzjoni tal-pożizzjoni tal-Parlament Ewropew fl-ewwel qari: 14.3.2006 Id-data tat-trażmissjoni tal-proposta emendata lill-PE u lill-Kunsill: 8.5.2006 Id-data ta’ ftehim politiku fil-Kunsill dwar il-pożizzjoni komuni: 1.6.2006 Id-data ta’ l-adozzjoni tal-pożizzjoni komuni tal-Kunsill: 18.9.2006 Id-data tat-trażmissjoni tal-Komunikazzjoni tal-Kummissjoni lill-Parlament Ewropew dwar il-pożizzjoni komuni tal-Kunsill: 21.9.2006 Id-data ta’ l-opinjoni tal-Parlament Ewropew fit-2 qari: 14.12.2006 3. GħAN TAL-PROPOSTA L-Istitut hu ppjanat biex iservi ta’ sostenn tekniku kemm għall-Istati Membri kif ukoll għall-istituzzjonijiet Komunitarji u, notevolment għall-Kummissjoni, sabiex tiġi żgurata aħjar l-implimentazzjoni tal-politika Komunitarja fil-qasam ta’ l-ugwaljanza ta’ l-opportunitajiet bejn l-irġiel u n-nisa. F’dan il-kuntest, hu għandu jiżgura l-ġbir u l-analiżi ta’ data oġġettiva, kredibbli u komparabbli fil-livell Komunitarju, l-iżvilupp ta’ l-għodod metodoloġiċi adatti notevolment għall-integrazzjoni tal-perspettiva tas-sess fil-politiki Komunitarji; hu għandu jiffaċilità l-iskambju ta’ prattiċi tajba, id-djalogu bejn l-atturi kkonċernati, u jagħti viżibilità akbar lil din il-politika liċ-ċittadini Ewropej. Il-proposta timxi fuq il-linji tal-Komunikazzjoni ta’ l-2002 dwar il-qafas ta’ l-aġenziji regolatorji u l-abbozz tal-Ftehim Interistituzzjonali dwar dawn l-aġenziji (ipproponut fi Frar 2005 u li attwalment għadu qed jiġi diskuss). 4. OPINJONI TAL-KUMMISSJONI DWAR L-EMENDI ADOTTATI MILL-PARLAMENT EWROPEW FIT-TIENI QARI L-emendi adottati mill-Parlament Ewropew fit-tieni qari fis-seduta plenarja tat-14 ta’ Diċembru 2006, jikkonċernaw: - Il-formazzjoni tal-Bord Amministrattiv : kunsill amministrattiv ta’ daqs intermedjarju (18-il rappreżentant mill-Istati Membri u 1 mill-Kummissjoni), mingħajr uffiċċju, akkumpanjat b’sistema ta’ rotazzjoni tal-membri skond il-presidenzi; - l-abbozz ta’ dikjarazzjoni konġunta dwar il-formazzjoni tal-kunsill amministrattiv li għandu jindika b’mod ċar li s-soluzzjoni misjuba għall-Istitut ma tikkostitwixxix preċedent għal aġenziji futuri oħra u li tispeċifika s-sistema ta’ rotazzjoni għar-rappreżentanti tal-Kunsill; - il- Forum ta’ esperti hu introdott mill-ġdid (27 espert innominat mill-Istati Membri, 2 esperti nnominati mill-PE u 3 rappreżentanti ta’ l-NGOs/imsieħba soċjali fil-livell Ewropew); - Il-ħatra tad-Direttur : il-proċedura tal-ħatra hi msemmija b’mod espliċitu (l-istess dispożizzjoni bħal dik tar-Regolament EFSA) u l-possibbiltà tal-kandidat magħżul li jattendi seduta ta’ smigħ quddiem il-PE issir obbligu; - Aġġustamenti żgħar fl-Artikolu 21 (valutazzjoni) b’mod li jiġi inkluż fl-elementi tal-valutazzjoni l-eżaminar ta’ l-eżattezza ta’ l-istrutturi ta’ l-immaniġġjar għall-eżekuzzjoni ta’ l-impenji ta’ l-Istitut, u fl-Artikolu 22 (klawsola ta’ reviżjoni). Dawn l-emendi jirriżultaw minn kompromess konkluż bejn il-Presidenza tal-Kunsill u r-relaturi tal-Parlament Ewropew, bl-appoġġ tal-Kummissjoni, bl-għan li jiġi adottat ir-Regolament fit-tieni qari. Għall-Kummissjoni, dan il-kompromess hu bbilanċjat. Il-kunsill amministrattiv għandu jkun ta’ daqs aktar limitat; il-kompromess jiġbor fil-qosor is-soluzzjonijiet li dwarhom seħqet il-Kummissjoni waqt l-ewwel qari: kunsill aktar limitat mingħajr uffiċċju, mekkaniżmu ta’ rotazzjoni tal-membri, previżjoni ta’ forum konsultattiv/ta’ esperti. Is-sistema ta’ rotazzjoni kif ukoll tad-dikjarazzjoni konġunta tippermetti lill-Istati Membri retiċenti li jaċċettaw kunsill amministrattiv intermedjarju, filwaqt li l-aġġustamenti dwar il-ħatra tad-Direttur, l-introduzzjoni mill-ġdid tal-Forum u l-previżjoni tal-ħatra ta’ 2 esperti mill-PE waqt il-Forum jissodisfaw id-domandi tal-PE. Il-Kummissjoni tista’ taċċetta l-emendi kollha adottati mill-Parlament Ewropew waqt it-tieni qari. 5. KONKLUżJONI Skond l-Artikolu 250(2) tat-Trattat tal-KE, il-Kummissjoni qed temenda l-proposta tagħha kif indikat hawn fuq.